วันนี้ขอมารีวิวร้านกาแฟแถวบ้านตัวเองบ้างค่ะ ร้านนี้มีชื่อว่า"บ้านนกเอี้ยง" พอดีเป็นช่วงเวลาที่อยู่บ้าน เลยอยากหาร้านกาแฟนั่งชิวบ้าง เลยมาเจอร้านนี้ค่ะ ตัวร้านเป็นห้องกระจกติดแอร์ ตั้งอยู่ในส่วนเดียวกับบ้านเจ้าของร้าน สามารถจอดรถภายในบ้านได้เลย สะดวกสบายค่ะ

ซึ่งที่ร้านก็ไม่ได้มีแค่เครื่องดื่มต่างๆเพียงอย่างเดียว ยังมีทั้งอาหารจานเดียวให้อิ่มท้องกันด้วยค่ะ เหมาะกับมื้อกลางวัน อากาศร้อนๆแบบนี้ต้องแวะมาเลยค่ะ 

อาหารก็อย่างเช่น ข้าวผัดหมู/ไก่ ข้าวผัดอเมริกัน ก๋วยเตี๋ยวคั่วไก่ สุกี้น้ำ/แห้ง ข้าวคลุกกะปิ และยำต่างๆ หรือจะเป็นทานเล่นแบบ เฟรนด์ฟราย นักเก็ต ตามด้วยของหวานอย่างเค๊ก ช๊อคโกแลต เค๊กฝอยทอง ก็อร่อยใช้ได้^^ มีน้ำดื่มให้ฟรีด้วยนะ เรื่องราคาก็ถูกแสนถูก อาหารเริ่มต้นที่ 35บาท เท่านั้นเองค่า ถูกกว่านี้ไม่มีอีกแล้ว อิ่มท้อง+สบายกระเป๋า 55